PATVIRTINTA

Lietuvos nacionalinio dailės muziejaus

laikinosios turto nuomos konkurso komisijos

2025 m. kovo 24 d. protokolu Nr. NUOMA-NDG-1

**LIETUVOS NACIONALINIO DAILĖS MUZIEJAUS ILGALAIKIO MATERIALIOJO TURTO NUOMOS KONKURSO SĄLYGOS**

TURINYS

I SKYRIUS BENDROSIOS NUOSTATOS

II SKYRIUS KONKURSO DALYVIŲ KVALIFIKACIJOS REIKALAVIMAI

III SKYRIUS ATSISKAITYMO SĄLYGOS

IV PARAIŠKŲ PATEIKIMAS

V SKYRIUS VOKŲ SU KONKURSO DALYVIŲ PARAIŠKOMIS

ATPLĖŠIMAS IR LAIMĖTOJO NUSTATYMAS

VI SKYRIUS INFORMAVIMAS APIE KONKURSO REZULTATUS IR SUTARTIES PASIRAŠYMAS

VII SKYRIUS BAIGIAMOSIOS NUOSTATOS

PRIEDAI:

1. Nuomos sąlygos ir reikalavimai kavinės paslaugoms teikti.

2. Paraiškos forma.

3. Dalyvio registracijos pažymos forma.

4. Dalyvio pažymėjimo forma.

5. Valstybės ilgalaikio materialiojo turto nuomos sutarties projektas (su priedais).

**I SKYRIUS**

**BENDROSIOS NUOSTATOS**

1. Lietuvos nacionalinis dailės muziejus (toliau – Muziejus), esantis Didžioji g. 4, Vilniuje, juridinio asmens kodas 190756087, viešojo nuomos konkurso būdu išnuomoja patikėjimo teise valdomą ilgalaikį materialųjį turtą **186,27 kv. m. patalpas** (kurias sudaro 134,36 kv. m. patalpa maitinimui, indeksas plane – 1-6; 3,37 kv. m., 2,04 kv. m., 3,69 kv. m. sanitarinio mazgo patalpos, indeksai plane: 1-7, 1-8, 1-9; 27,30 kv. m., 4,68 kv. m., 2,75 kv. m., 3,98 kv. m., 1,34 kv. m., 1.48 kv. m., 1,28 kv. m. pagalbinės patalpos maisto gaminimui ir sandėliavimui, indeksai plane – 1-11, 1-12, 1-13, 1-14, 1-15, 1-16, 1-22). Nuomojamų patalpų adresas **Konstitucijos pr. 22, Vilnius**, Nacionalinė dailės galerija kurių unikalus numeris yra 1098-0013-5015.

2. Turto naudojimo paskirtis – **maitinimo paslaugoms teikti, nuomojama vieta skirta kavinės įrengimui ir eksploatavimui.**

3. Turtas išnuomojamas 10 metų laikotarpiui.

4. Konkursas vykdomas Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ir savivaldybių ilgalaikio materialiojo turto nuomos “, kitais teisės aktais ir šiomis Sąlygomis.

5. Konkursą organizuoja ir vykdo Lietuvos nacionalinio dailės muziejaus direktoriaus 2025 m. kovo 21 d. įsakymu Nr. F 35-20 sudaryta laikinoji komisija viešojo turto nuomos konkursui organizuoti ir atlikti (toliau – Komisija).

6. Mėnesinis nuompinigių dydis nustatytas pagal Lietuvos Respublikos finansų ministro 2014 m. rugsėjo 30 d. įsakymu Nr. 1K-306 patvirtintas Nuompinigių už valstybės ilgalaikio ir trumpalaikio materialiojo turto nuomą skaičiavimo taisykles ir yra 6,22 eurai už 1 kv. metrą per mėnesį ((PVM neapmokestinama, remiantis PVM įstatymo 31 str. 2 d.), bendra nuomos suma už visą nuomojamą plotą sudaro **1158,60 Eur per mėnesį be PVM.**

7. Konkurse gali dalyvauti visi suinteresuoti fiziniai arba juridiniai asmenys.

8. **Nuomojamų patalpų apžiūra vyks nuo** 2025-04-07 iki 2025-04-11 (nuo 9:00 iki 16:00) iš anksto suderinus su NDG Ūkio tarnybos vedėja Vilma Korliene, tel. 0 67494105; el. p. vilma@ndg.lt

9. **Paraiškos dalyvauti konkurse priimamos** nuo 2025-03-28 iki 2025-04-13 darbo dienomis nuo 9 iki 17:30 val. ir 2025-04-14 iki 12 val. adresu Didžioji g. 4, Vilnius, Viešųjų pirkimų ir teisės skyriuje iš anksto telefonu suderinus su Viešųjų pirkimų ir teisės skyriaus vadove Aušrinė Mačėnienė, tel. 0 612 479 76, 0 5 262 18 83.

Komisijos posėdis vyks 2025-04-14 13:30 val.

10. Informacija apie nuomos konkursą skelbiama dienraštyje „Lietuvos rytas“ ir Muziejaus internetinėje svetainėje [www.lndm.lt](http://www.lndm.lt) skiltyje „Viešieji pirkimai. Konkursai“.

**II SKYRIUS**

**KONKURSO DALYVIŲ KVALIFIKACIJOS REIKALAVIMAI**

10. Konkurse gali dalyvauti visi suinteresuoti juridiniai asmenys ar asmenys, sudarę rašytinį susitarimą, teikiantys maitinimo paslaugas ir atitinkantys visus Sąlygų reikalavimus. Paraišką konkursui gali pateikti ir šiame punkte nurodytų asmenų įgalioti atstovai, kartu su paraiška pateikdami konkurso dalyvio išduotą įgaliojimą.

11. Konkurso dalyvis turi atitikti šiuos kvalifikacijos reikalavimus ir kartu su paraiška privalo pateikti tai įrodančius dokumentus (jeigu konkurso dalyvis negali pateikti žemiau nurodytų dokumentų, jis turi pateikti kitus dokumentus, patvirtinančius jo atitikimą keliamiems kvalifikacijos reikalavimams):

|  |  |  |
| --- | --- | --- |
|  | **Minimalūs kvalifikacijos reikalavimai** | **Konkurso dalyvio atitikimą minimaliems kvalifikacijos reikalavimams patvirtinantys dokumentai** |
| 11.1. | Konkurso dalyvis turi turėti teisę verstis su viešuoju maitinimu susijusia veikla. | Jei konkurso dalyvis yra juridinis asmuo, jis pateikia (įmonės) registravimo pažymėjimo ar įstatų, kurie patvirtintų, kad jis turi teisę verstis su viešuoju maitinimu susijusia veikla, patvirtintą dokumentų kopiją. Jei konkurso dalyvis neturi patvirtintų įstatų, apie jo veiklos pobūdį Nuomotojas spręs iš registravimo pažymėjime pateiktų duomenų. Jei konkurso dalyvis yra fizinis asmuo, jis – pateikia patvirtintas dokumentų kopijas, įrodančias konkurso dalyvio teisę verstis atitinkama individualia veikla |
| 11.2. | Konkurso dalyvis per paskutinius 5 metus arba per laiką nuo konkurso dalyvio įregistravimo Juridinių asmenų registre dienos (jeigu dalyvis veiklą vykdė mažiau kaip 5 metus) turi ne mažesnę nei 2 metų patirtį teikiant maitinimo paslaugas kavinės tipo maitinimo įstaigoje. | Konkurso dalyvio laisvos formos deklaracija, kurioje nurodyta: maitinimo paslaugų teikimo kavinės tipo maitinimo įstaigoje terminas; patalpų, kuriose buvo kavinė (-ės), adresas (-ai); patalpų dydis (-žiai); kavinės pavadinimas (-ai); maitinimo paslaugų aprašymas. |
| 11.3. | Konkurso dalyvis turi turėti teisę verstis mažmenine prekyba alkoholiniais gėrimais | Konkurso dalyvis turi pateikti licencijos verstis mažmenine prekyba alkoholiniais gėrimais patvirtintą kopiją. |
| 11.4. | Konkurso dalyvio vadovas ir buhalteris neturi teistumo (arba teistumas yra išnykęs ar panaikintas); dėl konkurso dalyvio per pastaruosius 5 (penkerius)  metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą,  sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų  duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą,  nusikalstamu būdu įgytų pinigų ar  turto legalizavimą. | Informatikos ir ryšių departamento prie Vidaus  reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius  kompetentingų institucijų tvarkomus duomenis, išduotas ne anksčiau kaip likus 1 (vienam) mėnesiui iki paraiškos pateikimo termino pabaigos (pateikiama dokumento  kopija). |

**\* Pastaba.** Dokumentų kopijos yra tvirtinamos dalyvio ar jo įgalioto asmens parašu, nurodant žodžius „*Kopija tikra*“ ir pareigų pavadinimą, vardą (vardo raidę), pavardę, datą ir antspaudą (jei turi). Muziejus pasilieka teisę prašyti dokumentų originalų.

12. Už pateiktų duomenų tikrumą konkurso dalyvis atsako įstatymų nustatyta tvarka.

**III SKYRIUS**

**ATSISKAITYMO SĄLYGOS**

13. Už patalpų nuomos einamąjį mėnesį nuomininkas sumoka iki einamojo mėnesio 20 dienos pagal pateiktą sąskaitą faktūrą; už komunalinius mokesčius už praėjusį mėnesį iki einamojo mėnesio 20 dienos pagal pateiktą sąskaitą faktūrą.

14. Nuomos mokestis skaičiuojamas už faktiškai išnuomotą plotą.

**IV SKYRIUS**

**PARAIŠKŲ PATEIKIMAS**

15. Fiziniai asmenys, juridiniai asmenys, juridinių asmenų filialai, norintys dalyvauti negyvenamųjų patalpų nuomos konkurse (toliau vadinama – konkurso dalyviai), arba jų įgalioti atstovai vokus su paraiškomis pateikia nuo **2025-03-28 iki 2025-04-13 darbo dienomis nuo 9 iki 17:30 val. 2025-04-14 iki 12 val. (išskyrus pietų pertrauką nuo 12.00 val. iki 12.45 val.)** tiesiogiai komisijos narei Viešųjų pirkimų ir teisės skyriaus vadovei Aušrinei Mačėnienei Viešųjų pirkimų ir teisės skyriaus telefonas 0 612 479 76, 0 5 262 18 83; el. p. [ausrine.maceniene@lndm.lt](mailto:ausrine.maceniene@lndm.lt), Didžioji g. 4, Vilnius.

16. Pavėluotai atnešti vokai su paraiškomis neatplėšti grąžinami jį pateikusiam asmeniui. Paraiškos turi būti pateikiamos lietuvių kalba užrašytuose ir užklijuotuose vokuose. Ant voko turi būti užrašyta: **konkurso dalyvio pavadinimas ir adresas, „186,27 kvadratinių metro patalpų viešasis nuomos konkursas Nacionalinėje dailės galerijoje, turto buvimo vieta – Konstitucijos pr. 22, Vilnius“.** *Pastaba.* Jeigu konkurso dokumentai bus siunčiami paštu, minėti vokai turi būti įdėti į kitą voką ir siunčiamas adresatui registruotu paštu. Pateikdami konkurso dokumentus, dalyviai turi vadovautis Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto nuomos“ (aktualia redakcija).

17. Voke turi būti:

17.1. tinkamai užpildyta konkurso dalyvio **paraiška** (2 priedas), kurioje nurodoma konkurso dalyvio vardas, pavardė ir asmens kodas (fiziniams asmenims), įmonės pavadinimas ir kodas (juridiniams asmenims), adresas (buveinė), kontaktinio asmens telefono numeris, elektroninio pašto adresas, banko pavadinimas, banko sąskaitos numeris, taip pat siūlomas konkretus nuompinigių dydis eurais. Paraiška turi būti patvirtinta juridinio asmens vadovo ar jo įgalioto asmens parašu ir juridinio asmens antspaudu (jeigu jis privalo turėti antspaudą), o jei paraišką pateikė fizinis asmuo ar jo įgaliotas asmuo – šio asmens parašas; jeigu paraišką pasirašė ne įmonės vadovas ar fizinio asmens įgaliotas kitas asmuo, pridedamas nustatyta tvarka patvirtintas įgaliojimas; konkurso dalyvio **kvalifikaciją įrodantys dokumentai.**

17.4. Kartu su voku **(ne voke, atskirai)** turi būti pateikiamas banko išduotas kvitas, kuriame pažymėta, kad konkurso dalyvis į Nuomotojo skelbime nurodytą banko sąskaitą LT75 7044 0600 0110 2511, AB SEB bankas, sumokėjo pradinį įnašą, lygų paskelbtam 3 mėnesių pradiniam nuompinigių dydžiui **t. y. 3 475,80 eurai (trys tūkstančiai keturi šimtai septyniasdešimt penki eurai 80 ct).**

17.3. Nuomotojas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai grąžinami pretendentui.

18. Viešųjų pirkimų ir teisės skyriuje:

18.1. registruojami konkurso dalyviai Lietuvos nacionalinio dailės muziejaus 186,27 kvadratinių metrų patalpų, esančių Konstitucijos g. 22, Vilniuje viešojo nuomos konkurso dalyvių registracijos pažymoje (toliau – registracijos pažyma);

18.2. išduodamas konkurso dalyvio registracijos pažymėjimas;

18.3. užrašomas ant voko konkurso dalyvio registracijos eilės numeris.

**V SKYRIUS**

**VOKŲ SU KONKURSO DALYVIŲ PARAIŠKOMIS ATPLĖŠIMAS IR LAIMĖTOJO**

**NUSTATYMAS**

19. Vokai su konkurso dalyvių paraiškomis bus atplėšiami **2025 m. balandžio 14 d. 13:30 val.** Lietuvos nacionaliniame dailės muziejuje, Didžioji g. 4, Vilniuje, Viešųjų pirkimų ir teisės skyriuje. Dalyvauti konkurse turi teisę įregistruoti konkurso dalyviai arba jų įgalioti atstovai. Konkurso dalyviai arba jų įgalioti atstovai turi pateikti Komisijai konkurso dalyvio registracijos pažymėjimą ir asmens tapatybę patvirtinantį dokumentą.

20. Atvykusiems konkurso dalyviams arba jų atstovams leidžiama įsitikinti, kad vokai, kuriuose įdėtos paraiškos dalyvauti konkurse, nepažeisti. Tik tada atplėšiami vokai, nepažeidžiant užklijavimo juostos. Komisijai peržiūrėjus dokumentus, Komisijos pirmininkas skelbia konkurso

dalyvių siūlomus nuompinigių dydžius. Paskelbtas nuompinigių dydis ir jį pasiūlę konkurso dalyviai įrašomi protokole. Pirmuoju įrašomas konkurso dalyvis, pasiūlęs didžiausią nuompinigių sumą.

21. **Konkurso laimėtoju bus pripažintas fizinis ar juridinis asmuo, pasiūlęs didžiausią 186,27 kv. m. ploto nuompinigių dydį per mėnesį ir atitinkantis visas sąlygas, nustatytas šiuose dokumentuose.** Jeigu tokią pat sumą (didžiausią) pasiūlo keli dalyviai, laimėtoju pripažįstamas dalyvis, anksčiau įregistruotas registracijos pažymoje.

22. Jeigu dalyvauti turto nuomos konkurse nustatyta tvarka užregistruotas tik vienas konkurso dalyvis, ir jis pasiūlė nuompinigių ne mažiau nei nustatytas pradinis nuompinigių dydis, jis laikomas konkurso laimėtoju, jeigu jo pasiūlymas atitinka kitus šiuose dokumentuose nustatytus reikalavimus.

23. Jeigu dalyvauti turto nuomos konkurse neužsiregistravo nė vienas dalyvis arba visi konkurso dalyviai pasiūlė nuompinigių mažiau nei nustatytas pradinis nuompinigių dydis ir (ar) buvo pateikti ne visi šiose taisyklėse nurodyti dokumentai, konkursas skelbiamas neįvykusiu.

**VI SKYRIUS**

**INFORMAVIMAS APIE KONKURSO REZULTATUS IR SUTARTIES**

**PASIRAŠYMAS**

24. Konkurso dalyviai, neatvykę į konkursą, apie jo rezultatus informuojami raštu (jiems išsiunčiami pranešimai) per 3 darbo dienas nuo protokolo pasirašymo dienos. Turto nuomos konkurso laimėtojui, neatvykusiam į komisijos posėdį, išsiunčiamas pranešimas, kuriame nurodomas laikas, kada bus pasirašoma nuomos sutartis. Konkurso laimėtojas, negalintis atvykti nurodytu laiku pasirašyti nuomos sutarties, turi ne vėliau kaip per 5 darbo dienas nuo pranešimo gavimo apie tai informuoti komisiją ir suderinti kitą nuomos sutarties pasirašymo datą.

25. Turto valdytojas ir turto nuomos konkurso laimėtojas arba jo įgaliotas atstovas ne anksčiau kaip po 5 darbo dienų ir ne vėliau kaip per 10 darbo dienų nuo protokolo pasirašymo dienos, išskyrus tuos atvejus, kai konkurso laimėtojui informavus, kad jis negali nurodytu laiku atvykti pasirašyti nuomos sutarties, suderinama kita nuomos sutarties pasirašymo data, pasirašo nuomos sutartį. Ji sudaroma vadovaujantis Lietuvos Respublikos civiliniu kodeksu ir laikantis valstybės ilgalaikio materialiojo turto nuomos sutarties pavyzdinės formos, pateiktos Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Lietuvos Respublikos Vyriausybės 2001 m. gruodžio 14 d. nutarimu Nr. 1524, 1 priede.

26. Konkurso dalyvis, teikdamas paraišką, sutinka pasirašyti nuomos sutartį pagal

pridedamą projektą (Priedas Nr. 5).

27. Jeigu konkurso dalyvis, pripažintas konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties, pradinis įnašas jam negrąžinamas. Tokiu atveju komisijos sprendimu konkurso laimėtoju pripažįstamas kitas pagal eilę konkurso sąlygas atitinkančius dokumentus pateikęs konkurso dalyvis, pasiūlęs didžiausią valstybės turto nuompinigių dydį.

28. Pradinis turto nuomos konkurso laimėtojo įnašas įskaitomas į nuompinigius.

29. Kitiems konkurso dalyviams pradinis įnašas per 5 darbo dienas po komisijos protokolo pasirašymo grąžinamas į sąskaitas, nurodytas konkurso dalyvių dokumentuose.

**VIII SKYRIUS**

**BAIGIAMOSIOS NUOSTATOS**

30. Ginčai, kilę dėl turto nuomos organizavimo ar jo rezultatų, taip pat ginčai dėl nuomos

sutarties vykdymo, sprendžiami teisės aktų nustatyta tvarka.

Lietuvos nacionalinio dailės muziejaus 186,27 kvadratinių metrų

patalpų viešojo nuomos konkurso sąlygų

1 priedas

**NUOMOS SĄLYGOS IR REIKALAVIMAI KAVINĖS PASLAUGOMS TEIKTI**

1. Išnuomojamose Patalpose Nuomininkas įsipareigoja įsirengti kavinę:
   1. Maitinimo paslaugos būtų teikiamos vadovaujantis Europos Sąjungos tiesiogiai taikomais teisės aktais, Lietuvos Respublikos maisto įstatymu, Lietuvos higienos norma HN 15:2021 „Maisto higiena“, kitais maisto higieną bei maisto saugą ir tvarkymą reglamentuojančiais teisės aktais, laikantis teisės aktais nustatytų specialiųjų maisto ruošimo ir tvarkymo reikalavimų;
   2. Naudodamas išnuomotą turtą, Nuomininkas teiks maitinimo paslaugas visus metus Nuomotojo darbo laiku lankytojams ir svečiams, **kuris yra:**

**Antradieniais, trečiadieniais, penktadieniais ir šeštadieniais 11.00–19.00 val. Ketvirtadieniais 12.00–20.00 val.  Sekmadieniais 11.00–17.00 val.**

**Nuomotojas nedirba pirmadieniais ir valstybinių švenčių dienomis. Dienomis prieš valstybines šventes – valanda trumpiau nei įprastai;**

* 1. Nuomininkas galės teikti maitinimo paslaugas ir po Nuomotojo darbo laiko, nurodyto šio priedo punkte 1.2;
  2. Maitinimo paslaugos teikiamos, įrengiant viešą erdvę maitinimui ir higienai 143,46 kv. m., indeksai pagal pastato eksplikacijos planą: 1-6, 1-7, 1-8, 1-9, bei pagalbines patalpas maisto gaminimui ir sandėliavimui 42,81 kv. m., indeksai pagal pastato eksplikacijos planą: 1-11, 1-12, 1-13, 1-14, 1-15, 1-16, 1-22. Bendras nuomojamų patalpų plotas 186,27 kv. m.;
  3. **Nuomininkas įsipareigoja, kad:**
     1. Mokės Turto nuomos mokestį ir kitus mokėjimus, kylančius iš Turto eksploatavimo (komunalinės išlaidos ir pan.) bei vykdyti kitus konkurso sąlygose nustatytus įsipareigojimus
     2. Turtą laikys geros būklės, atsižvelgiant į normalų nusidėvėjimą, griežtai laikysis patalpoms keliamų priežiūros, priešgaisrinės saugos, higienos ir vidaus tvarkos, darbo saugos taisyklių bei gamtos ir aplinkos apsaugos reikalavimų. Visa atsakomybė už šiame punkte numatytų tvarkų, taisyklių ir reikalavimų nesilaikymą tenka Nuomininkui;
     3. Teiks maitinimo paslaugas vietoje gamintu šviežiu karštu maistu, taip pat desertais, šaltais užkandžiais, salotomis, užkandėlėmis~~.~~
     4. Prekiaus kava, arbata, gaiviaisiais ir tauriaisiais alkoholiniais gėrimais;
     5. Kavinės veikla negali būti orientuota į greito maisto tipo paslaugų teikimą, pavyzdžiui – mėsainių parduotuvė, kebabų parduotuvė;
     6. Nedelsdamas praneš Nuomotojui apie gaisrą, avarijas, kitus įvykius Patalpose (pastate, aplinkoje), galinčius padaryti ar padariusius žalą Turtui, ir imtis priemonių avarijos ar įvykio pasekmėms likviduoti; savo lėšomis pašalinti tokių įvykių padarinius, išskyrus atvejus, jeigu jie įvyko ne dėl Nuomininko kaltės;
     7. Atlygins pilną žalą Nuomotojui dėl Turto, pastato, teritorijos/aplinkos pabloginimo, jei tai bus susiję su tiesioginiais vykdomos, ar netiesioginės, veiklos padariniais. Pvz. tiesioginėje veikloje kilęs gaisras ir pan., netiesioginė veikla laikytina kavinės lankytojų padaryta žala Turtui, pastatui, teritorijai/aplinkai;
     8. Visu Turto nuomos laikotarpiu savo lėšomis bus apdraudęs savo civilinę atsakomybę už tretiesiems asmenims (ir Nuomotojui) bei jų Turtui padarytą žalą ne mažesnei nei 100 tūkst. Eurų sumai. Draudimo poliso kopiją Nuomininkas privalo perduoti Nuomotojui ne vėliau kaip per 10 (dešimt) darbo dienų nuo sutarties pasirašymo. Nepateikus ir/arba nepratęsus šio dokumento, Nuomotojas vienašališkai, įspėjęs prieš 7 d. d., turi teisę nutraukti sutartį;
     9. Savo lėšomis užtikrinti patalpų ir jose esančio turto apsaugą; Nuomininkas patvirtina, kad jam yra žinoma, jog Nuomotojas neprisiima jokių įsipareigojimų dėl nuomojamo Turto ir/ar jose esančio turto saugojimo;
     10. Sudarys Nuomotojui sąlygas tikrinti nuomojamo Turto būklę ir atlikti reikalingus tvarkymo, remonto darbus;
     11. Užtikrins, kad vykdant veiklą patalpose nebus viršyti tinklų ir sistemų leistini apkrovimai, kurie trukdytų Nuomotojo pagrindinei veiklai;

1. Nuomininkas yra informuotas, kad iki paraiškos pateikimo jis turėjo galimybę ir sąlygas kvalifikuotai ir tinkamai įvertinti Patalpų būklę, įvertino ir patikrino Patalpų būklę ir galimybę Patalpas pritaikyti Nuomininko veiklai ir neturi bei ateityje neturės jokių pretenzijų dėl Patalpų būklės.
2. Nuomininkas informuotas ir jam yra žinoma, jei LR valdžios institucijos nutars Nacionalinėje galerijoje rengti renginius, skirtus 2027 m pirmininkavimo Europos sąjungai proga, kavinės veikla gali būti stabdoma ir atnaujinama pasibaigus šiems renginiams. Dėl renginių sustabdžius kavinės veiklą, bendras sutarties terminas nebus pratęstas.
3. Kavinė išnuomojama be baldų, virtuvinės įrangos ir techninės įrangos;
   1. Kavinės techninę įrangą bei baldus, derančius su interjeru, pagal paslaugai teikti būtinus poreikius įsigys ir sumontuos kavinės Nuomininkas savo lėšomis, pasirašytinai suderindamas numatomų naudoti baldų, įrangos ir interjero apipavidalinimo išdėstymo projektą su Nuomotoju. Maisto gaminimui skirtoje patalpoje 1-11 yra ventiliacijos vamzdis. Nuomininkas turės sumontuoti garų surinktuvą ir garų ištraukėją/ventiliatorių.
   2. Nuomotojas turi teisę nesutikti su siūlomais baldų modeliais bei baldų ir įrangos išdėstymu.
4. Kavinė turės svečiams autonominį įėjimą iš lauko, turės personalui ir tiekėjams skirtą įėjimą pro Nuomotojo budėtojų postą, turės sąlygas po Nuomotojo patalpų uždarymo atriboti Nuomotojo ir Nuomininko erdves ir galės veikti po Nuomotojo darbo laiko nurodyto šio priedo punkte 1.2.
5. Kavinės Nuomotojas neįsipareigoja užtikrinti monopolio, aptarnaujant Nuomotojo renginius, tačiau Nuomininkas galės kitam renginio operatoriui leisti pasinaudoti savo patalpomis renginiui aptarnauti.
6. Nuomojamose patalpose yra įrengta centralizuotos vaizdo stebėjimo, apsauginė ir priešgaisrinė signalizacijos sistemos, kurioms netaikomas atskiras apmokėjimas.
7. Nuomininkas patalpas naudos tik pagal paskirtį, laikantis šios paskirties patalpoms keliamų priežiūros, priešgaisrinės saugos ir sanitarinių reikalavimų.
8. Nuomininkas be nuompinigių, kas mėnesį apmoka su Patalpų naudojimu susijusias Nuomotojo pateiktas sąskaitas už elektros energiją, sunaudotą šaltą ir karštą vandenį, šilumos energiją. Yra įrengti šalto vandens, karšto vandens ir elektros subskaitikliai, o šilumos energija paskaičiuojama proporcingai pagal nuomojamų patalpų plotą pagal formulę: nuomojamų patalpų plotas (186,27 kv. m.) x (bendros išlaidos šildymui / bendras pastato plotas 10048,79 kv. m.).
9. Nesumokėjus nuompinigių nustatytu laiku, mokami delspinigiai – 0,05 procento nuo nesumokėtos sumos už kiekvieną uždelstą dieną.
10. Nuomojamas turtas nesubnuomojamas ar kitaip neperleidžiamas tretiesiems asmenims. Jeigu Turtas naudojamas Nuomininko organizuojamam renginiui, šventei, kurio metu Turtą naudoja trečiosios šalys – tai nėra laikoma subnuoma. Subnuoma taip pat nėra laikoma, kai Turtu naudojasi Nuomininko paslaugomis besinaudojantys fotografai, filmų kūrėjai. Visais atvejais šiame punkte apibrėžtos aplinkybės, sąveikaujant su trečiąja šalimi, neturi trukti ilgiau nei 1 d. d.
11. Nuomotojo Turtas turi būti tinkamai saugomas, prižiūrimas ir negadinamas.
12. Nuomotojo darbo metu, vykdant priešgaisrinės ir apsaugos sistemų priežiūrą, Nuomininkas turi leisti atsakingam Nuomotojo atstovui kartu su Nuomininko atstovu patekti į Patalpas, siekiant apžiūrėti sistemų veikimą. Susidarius ekstremalioms situacijoms (kylant gaisro grėsmei, esant vandentiekio, elektros gedimams ir kitais Nuomotojo turtui gresiančio pavojaus atvejais) Nuomotojo įgaliotas atstovas turi teisę pateikti į Patalpas be Nuomininko atstovo.
13. Nuomininkas privalo savo lėšomis šalinti Nuomotojo nurodytus maisto tvarkymo veiklos ir maitinimo paslaugų teikimo trūkumus ir teisės aktų nustatyta tvarka atlyginti dėl nuomininko darbuotojų ar subtiekėjų kaltės padarytus nuostolius.
14. Nuomininkas užtikrina, kad tinkamam ir kokybiškam paslaugų teikimui bus skirtas reikalingas kvalifikuotų darbuotojų skaičius, darbuotojai laikysis asmens higienos normų reikalavimų, vilkės tvarkingą, švarią aprangą. Darbuotojai turi būti mandagūs, paslaugūs, atidūs, prižiūrėti tvarką maitinimo patalpoje, nekelti triukšmo.
15. Nuomininkas, pasirašęs valstybės ilgalaikio materialiojo turto nuomos sutartį, privalės pateikti ir nuolat atnaujinti savo darbuotojų, teiksiančių maitinimo paslaugas nuomojamose patalpose, sąrašus Nuomotojui.
16. Nuomininkas įsipareigoja paslaugų teikimui naudojamose patalpose išlaikyti tinkamą patalpų būklę bei švarą. Nuomininkui netekus maisto tvarkymo licencijos – paslaugų teikimas privalo būti sustabdytas. Nuomininkas apie pasikeitusias aplinkybes privalo raštu informuoti Nuomotoją per 2 d. d.
17. Nuomininkas, taip pat, yra atsakingas už Turte ir aplink Turtą esančios aplinkos švaros palaikymą, ir teritorijos valymą bei bendrą tinkamos Turto būklės atstatymą savomis lėšomis.
18. Nuomininkas, jei dirba ilgiau nei Nuomotojo darbo laikas, nurodytas šio priedo punkte 1.2, įsipareigoja laikytis pasirašytinai suderindamas Nuomotojo nustatytų saugumo taisyklių.
19. Sutartis nesuteikia Nuomininkui teisės nuomojamų patalpų adresu įregistruoti savo ar savo filialų, atstovybių ar motininių bendrovių, taip pat klientų ar kitų susijusių asmenų buveinių.
20. Nuomininkas įsipareigoja paslaugų teikimui naudojamose patalpose nekeisti patalpų interjero, nekabinti reklaminių užrašų be Nuomotojo sutikimo bei išlaikyti tinkamą patalpų ir interjero būklę bei švarą.
21. Nuomininkas privalo visiškai atlyginti žalą padarytą Turtui dėl Nuomininko ar Nuomininko darbuotojų kaltės dėl tos dalies, kurios nepadengia draudimas. Jeigu Nuomininkas netinkamai naudoja Turtą, tai Nuomotojui pareikalavus, privalo trūkumus pašalinti per 10 darbo dienų, o jei per šį terminą to padaryti neįmanoma – per kitą protingą susitartą terminą.
22. Nuomininkas įsipareigoja užtikrinti, kad jo vykdoma veikla per visą nuomos laikotarpį netrikdys Nuomotojo vykdomos veiklos.
23. Nuomininkui draudžiama išpirkti nuomojamas Patalpas (ar jų dalį).
24. Nuomininkas įsipareigoja užtikrinti atliekų bei kitų su maitinimo paslauga susijusių nepanaudotų maisto produktų išvežimą ir utilizavimą savo lėšomis. Nuomininkas atsiskaito už šias paslaugas tiesiogiai pagal su atliekų tvarkytoju sudarytą sutartį.Nuomininkui nesuteikiama teisė laikyti komunalinių atliekų konteinerių Nuomotojo panaudos teisėmis valdomame valstybinės žemės sklype arba kitose Nuomotojui priklausančiose patalpose.
25. Nuomininkas įsipareigoja užtikrinti lankytojams galimybę atsiskaityti už paslaugas mokėjimo kortelėmis.
26. Maitinimo paslaugas nuomojamose kavinės patalpose nuomininkas privalės pradėti teikti su Nuomotoju atskiru susitarimu suderintu laiku, bet ne vėliau, kaip per 30 k. d. nuo Patalpų perdavimo-priėmimo akto pasirašymo dienos.
27. Nuomotojas nesuteikia parkavimo vietų. Prekių iškrovimo/pakrovimo vietą Nuomininkas turi įsivertinti pats.
28. Nuomininko pageidavimu, iš anksto suderinus su Nuomotoju, be Turto, nurodyto konkurso sąlygų I skyriaus *Bendrosios nuostatos* 1 punkte, pavasario/vasaros/rudens sezono metu Nuomotojas, iš esmės neprieštarauja dėl papildomai išnuomojamos ir Nuomininko poreikius atitinkančios laikinos terasos įsirengimo ir eksploatavimo lauko erdvėje. Šis punktas nereiškia, jog lauko erdvių nuoma įeina į sutartį. Šis punktas išreiškia Nuomotojo sutikimą kreiptis į savivaldybę dėl lauko kavinės įsirengimo Nuomotojo panaudos teisėmis valdomame žemės sklype, tačiau nesuteikia galimybės be papildomų procedūrų įsirengti lauko kavinę Nuomotojo valdomame žemės sklype.
29. Nuomininkas, norėdamas pasinaudoti galimybe, išdėstyta šio priedo 29 p., savo lėšomis turės gauti visus reikiamus leidimus, licencijas ir atlikti kitus veiksmus, būtinus teisėtam viešojo maitinimo paslaugų teikimui patalpose ir lauko erdvėje. Nuomotojui pareikalavus, pateikti šių dokumentų kopijas.
30. Lauko erdve nuomininkas turės teisę naudotis po Patalpų perdavimo–priėmimo akto pasirašymo, pradedant nuo artimiausio vasaros sezono meto, remiantis atskiru rašytiniu Nuomotojo ir Nuomininko susitarimu.

Lietuvos nacionalinio dailės muziejaus 186,27 kv. m.

patalpų viešojo nuomos konkurso sąlygų

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(konkurso dalyvio vardas, pavardė, asmens kodas, gyvenamoji vieta, telefono Nr., el. pašto adresas / juridinio asmens pavadinimas, įmonės kodas, adresas korespondencijai, telefono Nr., el. pašo adresas*)

Lietuvos nacionaliniam dailės muziejui, Didžioji g. 4, Vilnius

Juridinių asmenų registre,

kodas 190756087

**PARAIŠKA DALYVAUTI VALSTYBĖS ILGALAIKIO MATERIALIOJO TURTO NUOMOS KONKURSE**

2025 m. \_\_\_\_\_\_\_\_\_\_\_\_\_\_\_\_ mėn. \_\_\_\_\_ d.

Prašau mane įregistruoti Lietuvos nacionalinio dailės muziejaus padalinio Nacionalinės dailės galerijos (NDG), esančios Konstitucijos per. 22, Vilniuje 186,27 kv. m. negyvenamųjų patalpų, kurių unikalus numeris 1098-0013-5015, plane pažymėtos indeksu 1-6–1-9; 1-11-16 ir 1-22 viešo nuomos konkurso, vyksiančio 2025-04-14 dalyviu.

1. Už 186,27 kv. m nuomojamų patalpų ploto siūlau mokėti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*suma skaičiais ir žodžiais*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR (be PVM)

2. PVM mokamas apskaičiavimo dieną galiojančių Lietuvos Respublikos teisės aktų nustatyta tvarka, jei nuomininkas yra apmokestinamas asmuo PVM mokėtojas ar nuomojamos patalpos, kurių nuoma apmokestinama PVM pagal Lietuvos Respublikos Pridėtinės vertės mokesčio 31 straipsnį.

3. Patvirtinu, kad 2025 m. \_\_\_\_\_\_\_\_\_\_\_\_\_\_\_\_ mėn. \_\_\_\_ d. įmokėjau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pradinį įnašą.

(*suma skaičiais ir žodžiais*)

4. Jeigu nelaimėsiu valstybės turto nuomos konkurso, mano įmokėtą pradinį įnašą prašau grąžinti į sąskaitą Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

5. Nuomojamą turtą naudosiu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(įrašyti, kokiam tikslui bus naudojamas nuomojamas turtas*)

6. Patvirtinu, kad esu susipažinęs su „Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašu“ *(Lietuvos Respublikos Vyriausybės 2014 m. lapkričio 5 d. nutarimo Nr. 1229 redakcija)*.

Konkurso dalyvis

ar jo įgaliotas asmuo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*vardas, pavardė, parašas*) A. V.

Lietuvos nacionalinis dailės muziejaus 186,27 kv. m.

ilgalaikio materialiojo turto nuomos konkurso

organizavimo sąlygų 3 priedas

**TURTO – 186,27 KV. M. ADRESU KONSTITUCIJOS PER. 22, VILNIUJE**

**NUOMOS KONKURSO DALYVIŲ REGISTRACIJOS PAŽYMA**

2025 m. \_\_\_\_\_\_\_\_\_\_\_\_\_\_\_\_ \_\_\_\_\_\_ d. Nr. \_\_\_

Vilnius

|  |  |  |  |  |
| --- | --- | --- | --- | --- |
| **Konkurso dalyvio registracijos eilės numeris** | **Voko gavimo data** | **Voko gavimo laikas (minučių tikslumu)** | **Konkurso dalyvio pavadinimas** | Pastabos |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Registracijos baigimo data .....................................................

Komisijos narys .....................................................................

Komisijos pirmininkas ..........................................................

Lietuvos nacionalinio dailės muziejaus 186,27 kv. m.

ilgalaikio materialiojo turto nuomos konkurso

organizavimo sąlygų 4 priedas

**KONKURSO DALYVIO PAŽYMĖJIMAS**

**Turto – 186,27 kv. m. adresu Konstitucijos pr. 22, Vilniuje nuomos konkursas**

|  |  |  |  |  |
| --- | --- | --- | --- | --- |
| **Registracijos eilės Nr.** | **Konkurso dalyvio pavadinimas** | **Voko gavimo data** | **Voko gavimo laikas (minučių tikslumu)** | **Komisijos posėdžio vieta (adresas) data ir laikas** |
|  |  |  |  | Didžioji g. 4, Vilnius Viešųjų pirkimų ir teisės skyrius  2025 m. \_\_\_\_\_\_\_\_\_\_\_\_\_ d. \_\_\_\_ val. |

Konkurso dalyvio registracijos pažymėjimą išdavė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė parašas, išdavimo data)

Lietuvos nacionalinio dailės muziejaus 186,27 kv. m.

ilgalaikio materialiojo turto nuomos konkurso

organizavimo sąlygų 5 priedas

**VALSTYBĖS ILGALAIKIO MATERIALIOJO TURTO NUOMOS SUTARTIS**

\_\_\_\_\_\_\_\_\_\_\_\_\_\_\_\_\_\_\_\_ d. Nr. PN- /2025

(data)

\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

Nuomotojas **Lietuvos nacionalinis dailės muziejus**, įstaigos kodas 190756087, atstovaujamas generalinio direktoriaus Arūno Gelūno, veikiančio pagal nuostatus, patvirtintus Lietuvos Respublikos kultūros ministro 2015 m. liepos 31 d. įsakymu Nr. ĮV-515 (Lietuvos Respublikos kultūros ministro 2024 m. balandžio 5 d. įsakymo Nr. ĮV-318 redakcija) (toliau – Nuomotojas),

ir nuomininkas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(teisinė forma, pavadinimas, kodas ir registracijos adresas, jeigu nuomininkas yra juridinis asmuo,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

arba vardas, pavardė, asmens kodas ir gyvenamosios vietos adresas, jeigu nuomininkas yra fizinis asmuo)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(atstovo vardas, pavardė, pareigos)

veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ )

(atstovavimo pagrindas, dokumento data, numeris)

(toliau – Nuomininkas),

vadovaudamiesi viešojo nuomos konkurso, įvykusio 2025 m. \_\_\_\_\_\_\_\_\_\_\_\_ \_\_\_ d., komisijos sprendimu, įformintu protokolu Nr.\_\_\_\_\_\_\_\_\_\_\_, sudaro šią valstybės turto nuomos sutartį (toliau – Sutartis). Toliau Sutartyje nuomotojas ir nuomininkas kiekvienas atskirai gali būti vadinami šalimi, o abu kartu – šalimis.

**I. SUTARTIES DALYKAS**

1.1. Nuomotojas įsipareigoja perduoti nuomininkui valstybės materialųjį turtą – 186,27 kv. m. patalpas (kurias sudaro 134,36 kv. m. patalpa maitinimui, indeksas plane – 1-6; 3,37 kv. m., 2,04 kv. m., 3,69 kv. m. sanitarinio mazgo patalpos, indeksai plane: 1-7, 1-8, 1-9; 27,30 kv. m., 4,68 kv. m., 2,75 kv. m., 3,98 kv. m., 1,34 kv. m., 1.48 kv. m., 1,28 kv. m. pagalbinės patalpos maisto gaminimui ir sandėliavimui, indeksai plane – 1-11, 1-12, 1-13, 1-14, 1-15, 1-16, 1-22). Nuomojamų patalpų adresas Konstitucijos pr. 22, Vilnius, Nacionalinė dailės galerija kurių unikalus numeris yra 1098-0013-5015, (toliau – turtas) naudoti ir laikinai valdyti už nuomos mokestį, o nuomininkas įsipareigoja priimti turtą ir už jį mokėti nuomos mokestį.

1.2. Turtas skirtas kavinės veiklai vykdyti.

**II. NUOMOS TERMINAS**

2.1. Turtas išnuomojamas 10 (dešimties) metų laikotarpiui, kuris skaičiuojamas nuo turto perdavimo ir priėmimo akto pasirašymo dienos.

**III. NUOMOS MOKESTIS**

3.1. Nuomininkas už turto nuomą įsipareigoja mokėti nuomotojui nuompinigius –

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ per mėnesį.

(suma skaičiais ir žodžiais)

3.2. Nuomininkas, be nuompinigių, kas mėnesį moka mokesčius už karštą ir šaltą vandenį, elektros energiją pagal subskaitiklių parodymus. Už šilumos energiją Nuomininkas moka pagal formulę: nuomojamų patalpų plotas (186,27 kv.m.) x (bendros išlaidos šildymui / bendras pastato plotas 10048,79 kv. m.). Už atliekų bei kitų su maitinimo paslauga susijusių nepanaudotų maisto produktų išvežimą ir utilizavimą Nuomininkas atsiskaito tiesiogiai pagal su atliekų tvarkytoju sudarytą sutartį.

3.3. Nuomininkas moka nuompinigius už patalpų nuomos einamąjį mėnesį iki einamojo mėnesio 20 dienos pagal pateiktą sąskaitą faktūrą; už komunalinius mokesčius už praėjusį mėnesį iki einamojo mėnesio 20 dienos pagal pateiktą sąskaitą faktūrą.

3.4. Nuomininkas nuomotojo pateiktą sąskaitą už komunalines paslaugas apmoka per 5 darbo dienas nuo sąskaitos gavimo.

3.5. Nuompinigiai ir mokesčiai už komunalines paslaugas pradedami skaičiuoti nuo turto perdavimo ir priėmimo akto pasirašymo dienos.

**IV. ŠALIŲ TEISĖS IR PAREIGOS**

4.1. Nuomotojas įsipareigoja:

4.1.1. per 3 (tris) darbo dienas nuo Sutarties pasirašymo perduoti nuomininkui Sutarties 1.1 papunktyje nurodytą turtą pagal turto perdavimo ir priėmimo aktą;

4.1.2. Sutarties galiojimo laikotarpiu atlikti nuomojamo turto ar su juo susijusių inžinerinių sistemų kapitalinio remonto darbus, kai atliekami viso objekto, kurio dalis nuomojama, arba su tuo objektu susijusių inžinerinių tinklų kapitalinio remonto darbai;

4.1.3. informuoti nuomininką apie išorinių inžinerinių tinklų ir komunikacijų remonto darbus, kurie trukdytų nuomininko veiklai, per 3 darbo dienas nuo tokių aplinkybių sužinojimo; nuomotojas neatsako už šildymo, vandentiekio ir elektros tinklų sutrikimus, jeigu šie sutrikimai įvyksta ne dėl nuomotojo kaltės;

4.1.4. pasibaigus Sutarties galiojimo terminui arba Sutartį nutraukus prieš terminą, priimti iš nuomininko turtą.

4.2. Nuomotojas turi teisę Sutarties galiojimo laikotarpiu tikrinti išnuomotą turtą, taip pat turi kitų teisių ir pareigų, nustatytų Sutartyje ir teisės aktuose.

4.3. Nuomininkas įsipareigoja:

4.3.1. per 5 (penkias) darbo dienas nuo priėmimo ir perdavimo akto pasirašymo įregistruoti nuomos sutartį valstybės įmonėje Registrų centre;

4.3.2. per 3 (tris) darbo dienas nuo Sutarties pasirašymo priimti Sutarties 1.1 papunktyje nurodytą turtą pagal turto perdavimo ir priėmimo aktą;

4.3.3. laiku mokėti Sutartyje nustatytą nuomos mokestį ir kitus pagal Sutartį priklausančias įmokas ir mokesčius;

4.3.4. naudoti turtą pagal paskirtį, nurodytą Sutarties 1.2 papunktyje, vadovautis nustatytais šios paskirties turto priežiūros, priešgaisrinės saugos ir sanitariniais reikalavimais, užtikrinti jo gerą būklę (atsižvelgdamas į normalų nusidėvėjimą), saugoti turtą nuo sugadinimo, dingimo;

4.3.5. sudaryti nuomotojui sąlygas tikrinti nuomojamo turto būklę;

4.3.6. pasibaigus Sutarties galiojimo terminui arba Sutartį nutraukus prieš terminą, perduoti turtą pagal turto perdavimo ir priėmimo aktą tvarkingą, tokios pat būklės, kokios jis perduotas nuomininkui, atsižvelgdamas į fizinį turto nusidėvėjimą, su visais padarytais pertvarkymais, kurių negalima atskirti nepadarant žalos turtui; nuomininkui neatlyginamos turto pagerinimo išlaidos, todėl nuomininkas, pasibaigus Sutarčiai ar ją nutraukus, neturi teisės reikalauti kompensacijos už turto pagerinimą.

4.4. Nuomininkas turi ir kitų teisių ir pareigų, nustatytų Sutartyje, Nuomos konkurso sąlygose ir teisės aktuose.

4.5. Nuomininkas neturi teisės subnuomoti turto (ar jo dalies) ar suteikti tretiesiems asmenims kokių nors kitų teisių naudotis turtu (ar jo dalimi). Nuomininkas taip pat neturi teisės perleisti visų ar dalies savo teisių ir (ar) pareigų, kylančių iš Sutarties, įkeisti turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų turto nuomos teisių.

4.6. Sutartis nesuteikia nuomininkui teisės nuomojamo turto adresu registruoti savo ar savo filialų, atstovybių ar patronuojamųjų įmonių, taip pat klientų ar kitų susijusių asmenų buveinių.

4.7. Nuomininkui draudžiama be rašytinio nuomotojo sutikimo atlikti statinio kapitalinio remonto ar rekonstravimo darbus. Nuomininkas turi teisę be išankstinio nuomotojo sutikimo savo lėšomis atlikti turto pertvarkymus, reikalingus tam, kad turtą būtų galima naudoti pagal paskirtį, nurodytą Sutarties 1.2 papunktyje, su sąlyga, kad tokie pertvarkymai nesusiję su statinio rekonstravimu ar kapitaliniu remontu, kaip jie apibrėžti Lietuvos Respublikos statybos įstatyme.

4.8. Nuomininkas visu turto nuomos laikotarpiu savo lėšomis turi apdrausti savo civilinę atsakomybę už tretiesiems asmenims (ir Nuomotojui) bei jų turtui padarytą žalą ne mažesnei nei 100 tūkst. Eurų sumai. Draudimo poliso kopiją Nuomininkas privalo perduoti Nuomotojui ne vėliau kaip per 10 (dešimt) darbo dienų nuo sutarties pasirašymo.

**V. ŠALIŲ ATSAKOMYBĖ**

5.1. Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.

5.2. Delspinigių sumokėjimas neatleidžia nuomininko nuo pagrindinės prievolės įvykdymo.

5.3. Už turto pabloginimą nuomininkas atsako Lietuvos Respublikos civilinio kodekso 6.500 straipsnyje nustatyta tvarka.

5.4. Nuomotojas neatsako už Nuomininko turto, pablogėjimą, sugadinimą ar praradimą, jeigu toks pablogėjimas, sugadinimas ar praradimas atsirado ne dėl Nuomotojo darbuotojų kaltės. Nuomininkas yra atsakingas už savo turto apsaugą bei tvarkos palaikymą Turte bei naudojamoje Nuomotojo teritorijoje.

**VI. SUTARTIES GALIOJIMAS, ATNAUJINIMAS, PAKEITIMAS IR PASIBAIGIMAS**

6.1. Ši Sutartis įsigalioja jos pasirašymo dieną ir galioja, iki visiškai ir tinkamai įvykdomi Sutartyje nustatyti įsipareigojimai arba Sutartis nutraukiama Sutartyje ir (ar) teisės aktuose nustatyta tvarka.

6.2. Visi Sutartis pakeitimai, papildymai ir priedai galioja, jeigu jie sudaryti raštu ir pasirašyti Sutarties šalių.

6.2. Ši Sutartis pasibaigia arba gali būti nutraukta:

6.2.1. pasibaigus nuomos terminui;

6.2.2. nepateikus ir/arba nepratęsus draudimo poliso, įspėjus Nuomininką prieš 7 d. d;

6.2.2. Sutarties šalių susitarimu;

6.2.3. kitais Lietuvos Respublikos civilinio kodekso nustatytais atvejais ir tvarka;

6.2.4. Lietuvos Respublikos civilinio kodekso nustatyta tvarka, kai išnuomoto turto reikia valstybės funkcijoms atlikti.

**VII. NENUGALIMOS JĖGOS (*Force Majeure*) APLINKYBĖS**

7.1. Nė viena šalis nelaikoma pažeidusi Sutartį arba nevykdanti savo įsipareigojimų pagal Sutartį, jeigu įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840.

7.2. Jeigu kuri nors šalis mano, kad atsirado nenugalimos jėgos (*force majeure*) aplinkybių, dėl kurių ji negali vykdyti savo įsipareigojimų, ji nedelsdama, ne vėliau kaip per 3 kalendorines dienas nuo tokių aplinkybių atsiradimo, informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jeigu nuomotojas raštu nenurodo kitaip, nuomininkas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų, kaip vykdyti savo įsipareigojimus, kurių vykdyti nenugalimos jėgos (*force majeure*) aplinkybės netrukdo.

7.3. Jeigu nenugalimos jėgos (*force majeure*) aplinkybės trunka ilgiau kaip 90 kalendorinių dienų, viena iš šalių turi teisę Sutartį nutraukti įspėdama apie tai kitą šalį prieš 30 kalendorinių dienų. Jeigu praėjus šiam 30 kalendorinių dienų laikotarpiui nenugalimos jėgos (*force majeure*) aplinkybės tęsiasi, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

**VIII. BAIGIAMOSIOS NUOSTATOS**

8.1. Bet koks ginčas, kylantis iš Sutarties ar susijęs su Sutartimi, kuris neišsprendžiamas derybų būdu, turi būti sprendžiamas teisme Lietuvos Respublikos įstatymų nustatyta tvarka.

8.2. Šalių už sutarties vykdymą paskirti atsakingi asmenys:

8.2.1. Nuomotojo atsakingas asmuo \_\_\_\_\_\_\_\_\_\_\_\_\_\_\_\_\_, tel.; \_\_\_\_\_\_\_\_\_\_\_; el.p. \_\_\_\_\_\_

8.2.2. Nuomininko atsakingas asmuo \_\_\_\_\_\_\_\_\_\_\_\_\_\_\_\_\_, tel.; \_\_\_\_\_\_\_\_\_\_\_; el.p. \_\_\_\_\_\_

8.3. Sutartis surašoma dviem egzemplioriais – po vieną kiekvienai Sutarties šaliai.

8.3. Sutarties priedai:

8.3.1. valstybės materialiojo turto perdavimo ir priėmimo aktas;

8.3.2. nuomos sąlygos ir reikalavimai paslaugoms;

8.3.2. kiti nuomojamo valstybės materialiojo turto dokumentai ir priedai, kurie būtini, kad būtų galima naudotis šiuo turtu.

**IX. SUTARTIES ŠALIŲ REKVIZITAI IR ADRESAI**

|  |  |
| --- | --- |
| **Nuomotojas** | **Nuomininkas** |
| Lietuvos nacionalinis dailės muziejus | Pavadinimas (fizinio asmens vardas ir pavardė) |
| Didžioji g. 4, LT 01128 Vilnius | Adresas |
| Įmonės kodas 190756087 | Juridinio / fizinio asmens kodas |
| PVM mokėtojo kodas LT 907560811 | Atsiskaitomoji banko sąskaita |
| A/s LT 75 7044 0600 0110 2511 | Nuomininko vardu |
| AB SEB bankas |  |
| Banko kodas 74000 |  |

Generalinis direktorius [pareigos, vardas, pavardė]

Arūnas Gelūnas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

A.V. A.V. Jeigu reikalavimas turėti antspaudą nustatytas

įstatymuose.)

.

Valstybės ilgalaikio materialiojo

turto nuomos sutarties

1 priedas

**VALSTYBĖS ILGALAIKIO MATERIALIOJO TURTO**

**PERDAVIMO IR PRIĖMIMO AKTAS**

\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_

Vilnius

Nuomotojas **Lietuvos nacionalinis dailės muziejus**, įstaigos kodas 190756087, atstovaujamas generalinio direktoriaus Arūno Gelūno, veikiančio pagal nuostatus, patvirtintus Lietuvos Respublikos kultūros ministro 2015 m. liepos 31 d. įsakymu Nr. ĮV-515 (Lietuvos Respublikos kultūros ministro 2024 m. balandžio 5 d. įsakymo Nr. ĮV-318 redakcija) (toliau – Nuomotojas),perduoda,

o nuomininkas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(teisinė forma, pavadinimas, registracijos numeris ir adresas, jeigu nuomininkas yra juridinis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

asmuo, arba vardas, pavardė, asmens kodas ir gyvenamosios vietos adresas, jeigu nuomininkas yra fizinis asmuo)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(atstovo pareigos, vardas, pavardė)

veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(atstovavimo pagrindas, dokumento data, numeris)

remdamiesi 2025 m. \_\_\_\_\_\_\_\_\_\_\_\_\_\_\_\_\_\_\_ \_\_\_\_d. sudaryta valstybės materialiojo turto nuomos sutartimi Nr. \_\_\_\_\_\_\_\_ ,

perduoda ir priima valstybės materialųjį turtą – 186,27 kv. m. patalpas (kurias sudaro 134,36 kv. m. patalpa maitinimui, indeksas plane – 1-6; 3,37 kv. m., 2,04 kv. m., 3,69 kv. m. sanitarinio mazgo patalpos, indeksai plane: 1-7, 1-8, 1-9; 27,30 kv. m., 4,68 kv. m., 2,75 kv. m., 3,98 kv. m., 1,34 kv. m., 1.48 kv. m., 1,28 kv. m. pagalbinės patalpos maisto gaminimui ir sandėliavimui, indeksai plane – 1-11, 1-12, 1-13, 1-14, 1-15, 1-16, 1-22). Nuomojamų patalpų adresas Konstitucijos pr. 22, Vilnius, Nacionalinė dailės galerija, unikalus numeris yra 1098-0013-5015.

Turtas skirtas kavinės veiklai vykdyti.

Turto būklė gera.

Kitos pastabos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Perdavė

Generalinis direktorius \_\_\_\_\_\_\_\_\_\_\_\_\_\_\_\_\_\_ Arūnas Gelūnas

A.V.

Priėmė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nuomininko ar jo atstovo pareigų pavadinimas) (parašas) (vardas ir pavardė)

A.V. (Jeigu reikalavimas turėti antspaudą nustatytas įstatymuose.)

Valstybės ilgalaikio materialiojo

turto nuomos sutarties

2 priedas

Patalpų planas

